ఎ. కె. గోపాలన్

అయిల్‌యాథ్  కుట్టియారి  గోపాలన్  (1904    అక్టోబర్  1  -  1977  మార్చి  22),    ఎకె  గోపాలన్  లేదా  ఎకెజి,  భారతీయ  కమ్యూనిస్ట్  రాజకీయనాయకుడు.  ఈయన  1952  లో  మొదటి  లోక్‌సభకు  ఎన్నికైన  16  మంది  కమ్యూనిస్ట్  పార్టీ  ఆఫ్  ఇండియా  సభ్యులలో  ఒకరు.  అతను  కమ్యూనిస్ట్  పార్టీ  ఆఫ్  ఇండియా  (మార్క్సిస్ట్)  వ్యవస్థాపక  సభ్యులలో  ఒకడు.

ప్రారంభ  జీవితం,  విద్య 
గోపాలన్    1904  అక్టోబర్  1  వ  తేదీన      ఉత్తర  కేరళలోని  కన్నూర్  జిల్లా  కు  చెందిన  పెరలస్సెరి  గ్రామంలో  జన్మించాడు.  తెల్లిచెర్రి  గ్రామంలో  విద్యాభ్యాసం  చేశాడు  .  అతను  బాసెల్  ఎవాంజెలికల్  మిషన్  పార్సీ  ఉన్నత  పాఠశాల,  తలస్సేరీ,  ప్రభుత్వ  బ్రెన్నెన్  కళాశాల,  తలస్సేరీలో  చదువుకున్నాడు  .    అతను  ఉపాధ్యాయుడిగా  మారే  సమయానికి,  భారతదేశ  స్వాతంత్ర్యోద్యమం  మహాత్మా  గాంధీ  చే  శక్తివంతమైంది.  ఖిలాఫత్  ఉద్యమంలో  పాల్గొన్న  సమయంలో  గోపాలన్  దృక్పథంలో  గణనీయమైన  మార్పును  తీసుకొనివచ్చింది.  ఇది  అతడిని    పూర్తి  సమయం  సామాజిక, రాజకీయ  కార్యకర్తగా  మార్చింది.  అతను  మోప్లా  తిరుగుబాటులలో  కూడా  పాల్గొన్నాడు.

భారత  జాతీయ  కాంగ్రెసు 
1927  లో  అతను  భారత జాతీయ కాంగ్రెస్‌  లో  చేరిన  పిదప  ఖాదీ  ఉద్యమంలోనూ  హరిజనుల  అభ్యున్నతిలో  చురుకైన  పాత్ర  పోషించడం  ప్రారంభించాడు.  1930  లో  ఉప్పు  సత్యాగ్రహం  లో  పాల్గొన్నందుకు  అతడిని  అరెస్టు  చేశారు. అతడు  జైలులో  ఉన్నప్పుడు    కమ్యూనిజంతో  పరిచయం  పొందాడు.  1939  లో  కేరళలో  కాంగ్రెస్  సోషలిస్ట్  పార్టీ  రూపుదిద్దుకున్నప్పుడు  భారత  కమ్యూనిస్ట్  పార్టీ  సభ్యుడయ్యాడు.  అతను  1936లో  ట్రావెన్‌కోర్‌లో  బాధ్యతాయుతమైన  ప్రభుత్వం  కోసం  మలబార్  ప్రాంతం  నుండి  మద్రాస్  వరకు  నిరాహార  దీక్షా    ఉద్యమానికి  మద్దతుగా  మలబార్  జాతాకు  నాయకత్వం  వహించాడు.

తదుపరి  అరెస్టు 

1939  లో  రెండవ  ప్రపంచ  యుద్ధం  ప్రారంభమైన  తరువాత  బ్రిటిష్  ఆధిపత్యానికి  వ్యతిరేకంగా  క్రియాశీలత  పెరిగింది,  గోపాలన్  మళ్లీ  అరెస్టు  చేయబడ్డాడు.  కానీ  1942  లో  అతను  జైలు  నుండి  తప్పించుకున్నాడు.  1945  లో  యుద్ధం  ముగిసే  వరకు  కనిపించలేదు.  యుద్ధం  ముగిసిన  కొంతకాలానికి  అతడిని  మళ్లీ  అరెస్టు  చేశారు.  1947  ఆగస్టు  15  తేదీన  భారతదేశం  స్వతంత్రం  పొందినప్పుడు  అతను  ఇంకా  కటకటాల  వెనుక  ఉన్నాడు.  కొన్ని  వారాల  తర్వాత  అతడు  విడుదలయ్యాడు.  ఆ  తర్వాత  1977  మార్చి  22  న  మరణించే  వరకు  వరుసగా  5  సార్లు  లోక్‌సభ  సభ్యుడిగా,  భారత  పార్లమెంటులో  ప్రతిపక్ష  పార్టీల  నాయకులలో  ఒకరిగా  వున్నారు. 

1962  లో  జరిగిన  భారత-చైనా  యుద్ధం లో  గోపాలన్, ఇ. ఎం  ఎస్.  వంటి  ఇతర  భారతీయ  కమ్యూనిస్టు  నేతలతో  పాటు    నిష్పాక్షికమైన  అభిప్రాయాన్ని  తీసుకున్నారు.  ఈ  విషయాన్ని  శాంతియుతంగా  చర్చించి  పరిష్కరించుకోవాలని  రెండు  దేశాలను  అభ్యర్థించారు.  ఆ  సమయంలో  పార్టీ  అధికారిక  నాయకత్వం  దీనిని  ఖండించి,  భారత  ప్రభుత్వానికి  మద్దతు  ఇచ్చింది.  పార్టీ  నాయకత్వ  మద్దతుతో  వామపక్షానికి  చెందిన  చాలామంది  నాయకులను  అరెస్టు  చేశారు.  యుద్ధం  సాకుతో  పార్టీలోని  వామపక్ష  నాయకులపై  ప్రభుత్వం  దాడి  చేయడాన్ని  ఖండిస్తూ  అప్పటి  జనరల్  సెక్రటరీ  ఇఎంఎస్  రాసిన  కథనాన్ని  ప్రచురించడాన్ని  పార్టీ  నాయకత్వం  నిరోధించినప్పుడు,  అతను  స్వయంగా  పదవిని  వదలి  వామపక్ష  సమూహానికి  మద్దతు  ఇచ్చాడు.  గోపాలన్  ఎడమవైపు  గ్రూపులో  భాగంగా  ఉండి,  కుడివైపు  ఆధిపత్యం  ఉన్న  పార్టీ  నాయకత్వం  క్రమశిక్షణ  చర్యను  ఎదుర్కొంది.  ఈ  సమయంలో  ఒక  వార్తాపత్రిక  స్వాతంత్ర్య  పోరాటంలో  బ్రిటిష్  వారికి  కుడివైపున  వున్న  నాయకుడు  ఎస్. ఏ.  డాంగే  రాసినట్లు  ఆరోపించిన  ఒక  లేఖను  ప్రచురించింది.  ఈ  లేఖలో  బెయిల్  మంజూరు  చేస్తే  స్వాతంత్ర్య  పోరాటానికి  దూరంగా  ఉంటానని  అతడు  హామీ  ఇచ్చాడు.  ఇది  కుడివైపు  వారిని  కొట్టడాని  ఎడమవైపు  సమూహం  ఉపయోగించబడింది.  సిపిఐ  జాతీయ  కౌన్సిల్  లో  ఎస్. ‌ఎ.  డాంగే  ఆరోపణ  చేసిన  లేఖ  గురించి  పార్టీ  స్థాయి  విచారణను  ఏర్పాటు  చేయాలన్న  వామపక్షాల  డిమాండ్  తిరస్కరించబడినప్పుడు,  వామపక్ష  బృందం  కొత్త  పార్టీని  స్థాపించింది. గోపాలన్  కొత్తగా  ఏర్పడిన  పార్టీలో  చేరాడు;  తరువాత  కాలంలో  ఇది  కమ్యూనిస్ట్  పార్టీ  ఆఫ్  ఇండియా  (మార్క్సిస్ట్)  గా  పేరుపొందింది.  అతను  విస్తృతంగా  రచనలు  చేశాడు.  అతని  స్వీయచరిత్ర  'ఎంతే  జీవిత  కథ  '  అనేక  భాషల్లోకి  అనువదించబడింది.  అతని  ఇతర  రచనలు:  ఫర్  ల్యాండ్,  అరౌండ్  ది  వరల్డ్,  వర్క్  ఇన్  పార్లమెంట్,   సేకరించిన  ప్రసంగాలు  (అన్నీ  మలయాళంలో  ఉన్నాయి).

వివాహం 
గోపాలన్  ముందు  వివాహం  చేసుకుని  తరువాత  అతని  భార్యను  విడిచిపెట్టాడు.        తరువాత  అతడు  చీరప్పంచిరా  కుటుంబానికి  చెందిన  ప్రముఖ  మార్క్సిస్ట్,  ట్రేడ్  యూనియన్  కార్యకర్త  అయిన  సుశీల  గోపాలన్‌ను  వివాహం  చేసుకున్నారు.  అతని  కుమార్తె  లైలా,  కాసర్‌గోడ్  నియోజకవర్గం  మాజీ  పార్లమెంటు  సభ్యుడు  పి.  కరుణాకరన్‌ను  వివాహం  చేసుకున్నారు.

ఇండియన్  కాఫీ  హౌస్ 

1950  చిచరికాలంలో    కాఫీ  బోర్డుకు  చెందిన  కాఫీ  హౌస్  ల  నుండి  తొలగించబడిన    కార్మికుల    చొరవతో  ఇండియన్  కాఫీ  హౌస్  ఏర్పాటు  చేయడంలో  గోపాలన్  ముఖ్యమైన  పాత్ర  పోషించాడు.

ప్రముఖ  సంస్కృతిలో 
కేరళకు  చెందిన  ప్రముఖ  సినీ  దర్శకుడు  షాజీ  ఎన్.  కరుణ్,  గోపాలన్  జీవితచరిత్ర  ఆధారంగా  "ఎకెజి  -  అతిజీవనతింటె కనల్‌వజికల్ " అనే  డాక్యుమెంటరీ  చిత్రాన్ని  రూపొందించారు.  ఈ  చిత్రం  కొంత  ఫిక్షన్  తో  పాటుగా    2008  ఆగస్టు  లో  కేరళ  వ్యాప్తంగా  థియేటర్లలో  విడుదల  చేయబడింది.    2014  లో  విడుదలైన  వసంథతింతే  కనల్  వళికలిల్  అనే  ఫీచర్  ఫిల్మ్‌లో  బైజు  గోపాలన్  పాత్రను  పోషించాడు.

ఆత్మకథ  -  నా  జీవిత  కథ 
అతని  జీవిత  చరిత్ర  "ఎంటే  జీవిత  కథ"  (మలయాళంలో  వ్రాయబడింది).

ఇది  కూడా  చూడండి 

 ఇ.  ఎం.  ఎస్.  నంబూద్రిపాద్

మూలాలు

బాహ్య  లింకులు 

 
 
 
 
కేరళ స్వాతంత్ర్య సమర యోధులు
5వ లోక్‌సభ సభ్యులు
4వ లోక్‌సభ సభ్యులు
3వ లోక్‌సభ సభ్యులు
2వ లోక్‌సభ సభ్యులు
1వ లోక్‌సభ సభ్యులు
1977 మరణాలు
1904 జననాలు